**Školský vzdelávací program**

**Súkromná základná škola, Petzvalova 4, Košice**

|  |  |
| --- | --- |
| Vzdelávací program: | **školský vzdelávací program** |
| Stupeň vzdelania: | **ISCED 1 - primárne vzdelanie**  **ISCED 2 - nižšie sekundárne vzdelanie** |
| Dĺžka štúdia: | **štyri roky**  **päť rokov** |
| Vyučovací jazyk: | **slovenský** |
| Študijná forma: | **denná** |
| Druh školy: | **súkromná** |
| Zriaďovateľ: | **Občianske združenie Škola po novom**  Trieda SNP 61A, 040 11 Košice |
| Adresa školy: | **Petzvalova 4, 040 11 Košice** |
| IČO: | **52319784** |
| Štatutár: | **Mgr. Mária Biľová** |
| Kontakty: | **riaditelka@felixkosice.sk**  **0907 214 898** |

Platnosť dokumentu od: 13.10.2022

------------------------------------------

Mgr. Mária Biľová

**Obsah:**

Názov ŠVP 3

Ciele výchovy a vzdelávania 3

Zameranie školy 3

Osobitosti výchovy a vzdelávania žiakov so špeciálno-výchovnými vzdelávacími potrebami 4

Výchova a vzdelávanie žiakov so zdravotným znevýhodnením 4

Výchova a vzdelávanie žiakov s nadaním 4

Osobitosti výchovy a vzdelávania cudzincov 4

Stupne vzdelania 4

ISCED 1 – primárne vzdelanie – 1. stupeň základnej školy (1. – 4. ročník) 5

ISCED 2 –nižšie sekundárne vzdelanie – 2. stupeň základnej školy (5. – 9.ročník) 5

Dĺžka štúdia a formy výchovy a vzdelávania 5

Učebný plán 5

Učebné osnovy 7

Vyučovací jazyk 8

Začlenenie prierezových tém 8

Systém hodnotenia detí a žiakov 9

## Názov školského vzdelávacieho programu

Názov školského vzdelávacieho programu sme stanovili ako Škola pre život.

## Ciele a poslanie výchovy a vzdelávania

Výchovno–vzdelávaciu činnosť smerujeme k príprave žiakov pre život, k tvorivému i kritickému mysleniu. Snažíme sa naučiť ich tímovo pracovať, komunikovať medzi sebou, vzájomne sa rešpektovať, rozvíjať sebapoznanie a sebahodnotenie. Pedagogické stratégie orientujeme na riešenie problémových úloh a tvorbu projektov. Zameriavame sa na rozšírenú ponuku aktivít v rámci prírodovedných predmetov, ako aj v rámci STEM (science, technology, engineering, math).

Zabezpečujeme kvalitnú prípravu žiakov v cudzom jazyku (primárne anglickom). Cieľom je umožniť komunikáciu žiakov s okolím v cudzom jazyku a schopnosť vyhľadávať, pochopiť a použiť tieto informácie.

Žiakov naučíme gramotnosti v oblasti IKT tak, aby boli schopní tieto prostriedky aktívne používať vo všetkých oblastiach vzdelávacieho procesu.

Vychovávame žiakov v duchu humanistických princípov a vedieme ich k celoživotnému vzdelávaniu.

Žiakov vedieme k inkluzívnemu správaniu.

Poslaním školy je poskytnúť rodičom modernú cestu výchovy a vzdelávania dobrých, múdrych a šťastných detí. Snažíme sa vychovať a vzdelať absolventa, ktorý pristupuje k novým situáciám tvorivo, dokáže analyzovať informácie, hodnotiť možnosti a aplikovať vedomosti zo školy v bežnom každodennom živote.

# Charakteristika školského vzdelávacieho programu

## Zameranie školy

Všetkým žiakom umožňujeme získať dostatočné všeobecné vedomosti a zručnosti vo všetkých predmetoch. Špeciálne sa pri vzdelávacom procese zameriavame na prírodovedné predmety. Našim cieľom je ukázať žiakom procesy vedeckého bádania a využívania jeho benefitov k prospechu celej spoločnosti, ktorá vďaka nim napreduje obrovským tempom. Toto tempo a množstvo nových informácií už neumožňuje jednotlivcovi získať odborné znalosti v celej šírke. Preto chceme žiakom ukázať metódy, ktorými sa k týmto znalostiam môžu prepracovať, ak prejavia záujem hlbšie skúmať niektorú z konkrétnych oblastí. Zároveň im chceme ukázať prepojenia medzi jednotlivými oblasťami, ktoré im umožnia vidieť získané informácie v širších súvislostiach a dajú im možnosti a schopnosti ku kritickému a objektívnemu zhodnoteniu získaných informácií.

Podrobný prehľad princípov školy Felix Košice sa nachádza na tomto [**odkaze**](file:///C:\Users\pcuser\Desktop\SkolVzdelProgram\Princípy_školy_Petzvalova.pdf).

**Osobitosti výchovy a vzdelávania žiakov so špeciálnymi výchovno – vzdelávacími potrebami v súlade s princípmi inkluzívneho vzdelávania**

Pre žiakov so špeciálnymi výchovno-vzdelávacími potrebami používame zdroje, ktoré umožnia vytvoriť kvalitatívne nové prostredie, zodpovedajúce potrebám žiakov, ktorí si vyžadujú špeciálny prístup vo vzdelávaní. Špeciálne výchovno-vzdelávacie potreby sú u žiaka diagnostikované školským zariadením výchovného poradenstva a prevencie. Zohľadňujeme špeciálne výchovno-vzdelávacie potreby, ktoré deťom zabezpečujú rovnocenný prístup k vzdelávaniu, primeraný rozvoj schopností alebo osobnosti ako aj dosiahnutie primeraného stupňa vzdelania a primeraného začlenenia do spoločnosti.

Cieľom výchovy a vzdelávania žiakov so zdravotným znevýhodnením je okrem všeobecných cieľov, vychovávať a vzdelávať týchto žiakov tak, aby čo najviac rozvinuli vlastné kompenzačné mechanizmy, aby plnohodnotne vnímali, prežívali vlastný život a aby sa stali tvorcami hodnôt, ktoré vytvoria cieľavedomou činnosťou.

Individuálny výchovno-vzdelávací program je súčasťou povinnej dokumentácie žiaka so špeciálnymi výchovno-vzdelávacími potrebami, individuálne integrovaného v bežnej triede našej základnej školy.

Na škole pracuje školský podporný tím, ktorý zahŕňa školského špeciálneho pedagóga, školského psychológa, asistentov učiteľa.

**Výchova a vzdelávanie žiakov so zdravotným znevýhodnením**

Škola vytvára podmienky na výchovu a vzdelávanie žiakov so zdravotným znevýhodnením v súlade s princípmi inkluzívneho vzdelávania a odporúčaniami zariadenia poradenstva a prevencie a v spolupráci so školským podporným tímom.

**Výchova a vzdelávanie žiakov s nadaním**

Cieľom výchovy a vzdelávania žiakov s nadaním je dosiahnuť optimálny rozvoj ich nadania a pripraviť ich na tvorivé využitie tohto nadania v prospech spoločnosti. Okrem rozvoja výkonových charakteristík nadania sa kladie dôraz na harmonický osobnostný vývin nadaných žiakov, ich emocionálnej charakteristiky i sociálne vzťahy. Títo žiaci sú žiakmi so špeciálnymi výchovno-vzdelávacími potrebami, ktoré sú potvrdené odborným vyšetrením.

**Osobitosti výchovy a vzdelávania cudzincov**

Deťom cudzincov, ktoré sa v budúcnosti budú vzdelávať v našej škole zabezpečíme na odstránenie jazykovej bariéry jazykový kurz štátneho jazyka. Počas ich adaptačného obdobia v čase osvojovania si vyučovacieho jazyka budeme pri ich hodnotení a klasifikácii postupovať podľa zákona a metodického pokynu na hodnotenie žiakov základnej školy.

## Stupne vzdelania

### ISCED 1 - primárne vzdelanie – 1. stupeň základnej školy (1. – 4. ročník)

Primárne vzdelanie získa žiak úspešným absolvovaním všeobecnovzdelávacieho programu ostatného ročníka primárneho stupňa základnej školy. Absolvent programu primárneho vzdelávania plynule pokračuje na nadväzujúcom stupni nižšieho sekundárneho vzdelávania alebo adekvátnom stupni viacročného gymnázia.

Absolvent dosiahne úroveň SKKR/EKR-1. Dokladom o získanom vzdelaní je vysvedčenie s vyznačením v doložke: „Žiak získal primárne vzdelanie“.

### ISCED 2 -nižšie sekundárne vzdelanie - 2. stupeň základnej školy (5. – 9.ročník)

Úspešným dokončením posledného ročníka ucelenej časti vzdelávacieho programu odboru vzdelávania pre druhý stupeň základnej školy, splní podmienku pre pokračovanie vo vzdelávaní na vyššom sekundárnom stupni (na všeobecnovzdelávacej alebo odborne vzdelávacej škole), v priebehu ktorého ukončuje povinné základné vzdelávanie (povinnú školskú dochádzku).

Absolvent dosiahne úroveň SKKR/EKR-2. Dokladom o získanom vzdelaní je vysvedčenie s vyznačením v doložke: „Žiak získal nižšie stredné vzdelanie“.

## Dĺžka štúdia a formy výchovy a vzdelávania

1. stupeň – v trvaní 4 roky

2. stupeň – v trvaní 5 rokov

Forma: denná

# Učebný plán

Učebný plán pre primárne a nižšie sekundárne vzdelávanie s vyučovacím jazykom slovenským je vytvorený na základe ŠVP a ŠkVP. Predmety, v ktorých bola navýšená hodinová dotácia oproti štandardu sú zvýraznené zelenou farbou.

|  |  |  |  |  |  |  |
| --- | --- | --- | --- | --- | --- | --- |
|  |  | **Primárne vzdelávanie** | | | | |
| **Vzdelávacia oblasť** | **Vyučovací predmet** | ročník | | | | |
| 1. | 2. | 3. | 4. | spolu |
| **Jazyk a komunikácia** | slovenský jazyk a literatúra | 9 | 8 | **8** (7) | 7 | **32** |
| prvý cudzí jazyk | **2** (0) | **2** (0) | 3 | 3 | **10** |
| **Matematika a práca s informáciami** | matematika | 4 | 4 | **5** (4) | **5** (4) | **18** |
| informatika |  | **1** (0) | 1 | 1 | **3** |
| **Človek**  **a príroda** | prvouka | 1 | 2 |  |  | **3** |
| prírodoveda |  |  | 1 | 2 | **3** |
| fyzika |  |  |  |  |  |
| chémia |  |  |  |  |  |
| biológia |  |  |  |  |  |
| **Človek a spoločnosť** | vlastiveda |  |  | 1 | 2 | **3** |
| dejepis |  |  |  |  |  |
| geografia |  |  |  |  |  |
| občianska náuka |  |  |  |  |  |
| **Človek a hodnoty** | etická výchova / náboženská výchova | 1 | 1 | 1 | 1 | **4** |
| **Človek a svet práce** | pracovné vyučovanie |  |  | 1 | 1 | **2** |
| technika |  |  |  |  |  |
| **Umenie**  **a kultúra** | hudobná výchova | 1 | 1 | 1 | 1 | **4** |
| výtvarná výchova | 2 | 2 | 1 | 1 | **6** |
| **Zdravie a pohyb** | telesná a športová výchova | 2 | 2 | 2 | 2 | **8** |
| Ranný kruh | | **1** | **1** | **1** | **1** | **4** |
| **Základ** | | 20 | 20 | 23 | 25 | **88** |
| Voliteľné (disponibilné) hodiny | | 3 | 4 | 3 | 1 | **12** |
| **Spolu** | | 23 | 24 | 26 | 27 | **100** |

Predmet Ranný kruh je realizovaný každé ráno 9 minút pred 1. vyučovacou hodinou triednym učiteľom, spolu 45 minút týždenne.

Poznámky

1. Rozdelenie tried na skupiny a zriaďovanie skupín sa uskutočňuje spravidla podľa priestorových, personálnych a finančných podmienok školy, podľa charakteru činnosti žiakov, podľa náročnosti predmetu s ohľadom na požiadavky ochrany zdravia a bezpečnosti práce. Vo vyučovacích predmetoch vzdelávacej oblasti Človek a príroda sa rozdelenie žiakov odporúča pri tých témach, kde sa vyžaduje nadobúdanie a overovanie praktických zručností žiakov.

2. Disponibilné hodiny použije škola na dotvorenie školského vzdelávacieho programu. Voliteľné (disponibilné) hodiny využívame na rozšírenie vyučovania anglického jazyka v 1. a 2. ročníku, informatiky v 2. ročníku, slovenského jazyka v 3 ročníku, matematiky v 3. a 4. ročníku, vlastného predmetu Ranný kruh vo všetkých ročníkoch.

3. V primárnom vzdelávaní sa podľa výberu žiaka a možností školy v predmete prvý cudzí jazyk vyučuje anglický jazyk.

4. Škola po prerokovaní v rade školy stanovila vyšší celkový počet hodín, a to 100 na 1.stupni.

5. Pri prestupe žiaka prijímajúca škola v prípade zistených odlišností zohľadní žiakovi ich kompenzáciu spravidla v priebehu jedného školského roku.

6 . Športové triedy nezriaďujeme.

7. Delenie tried na skupiny bude v súlade s § 15 Vyhlášky 320/2008 Z. z. o základnej škole. Výnimku tvorí anglický jazyk v 4. ročníku, kedy na jednej VH týždenne plný počet žiakov (18) so zreteľom na povahu hodiny: konverzácia s externým americkým lektorom na pravidelnej báze.

8. Podľa tohto rámcového učebného plánu sa vzdelávajú aj žiaci so zdravotným znevýhodnením, ktorí sú v triede začlenení v rámci školskej integrácie, a to s uplatnením špecifík podľa bodu 7.1. ŠVP: Výchova a vzdelávanie žiakov so zdravotným znevýhodnením.

# Učebné osnovy

Učebné osnovy sú totožné so vzdelávacím štandardom ŠVP pre príslušné predmety. Zvýšená časová dotácia pre jednotlivé predmety je použitá pre prehĺbenie kvality vyučovania, opakovanie a vytvorenie dostatočného priestoru pre diskusie žiakov k príslušným témam.

**Vyučovací jazyk**

Výchova a vzdelávanie podľa tohto predmetu sa uskutočňuje v slovenskom jazyku.

## Začlenenie prierezových tém

Prierezové témy v nižších ročníkoch primárneho a nižšieho sekundárneho vzdelávania realizujeme ako integrovanú súčasť vzdelávacieho obsahu oblastí vzdelávania a vhodných učebných predmetov. Obsah prierezových tém sa realizuje aj formou projektov alebo formou kurzu.

Prierezový charakter má aj finančné vzdelávanie. Vyučujúci nachádzajú spoločné témy a na nich poukazujú komplexnosť finančnej gramotnosti. Finančnú gramotnosť realizujeme:

-na primárnom stupni prostredníctvom samostatných aktivít v rámci učebných predmetov slovenský jazyk a literatúra, matematika, prírodoveda, informatika a etická výchova.

-na nižšom sekundárnom stupni je ťažisko finančného vzdelávania v predmetoch občianska náuka, matematika, informatika, etická výchova.

### Osobnostný a sociálny rozvoj

Osobnostný a sociálny rozvoj rozvíja ľudský potenciál žiakov, ktorej cieľom je sebapoznanie, sebaúcta, sebavzdelávanie pestovanie dobrých medziľudských vzťahov, podporuje prevenciu sociálno-patologických javov. Postupne ich budeme začleňovať do jednotlivých učebných osnov predmetov slovenský jazyk a literatúra, etická výchova, občianska náuka, geografia, dejepis, matematika, prírodoveda, informatická výchova, hudobná výchova, telesná výchova, náboženská výchova.

### Výchova k manželstvu a rodičovstvu

Výchova k manželstvu a rodičovstvu sa zameriava na utváranie základných vedomostí a zodpovedných postojov v oblasti partnerských vzťahov a rodičovstva v súlade s vedeckými poznatkami a etickými normami. Žiaci získavajú základné poznatky o biologických, psychických a sociálnych potrebách jednotlivých členov rodiny a ich vzájomných interakciách v rámci rodinného spolužitia. Postupne ju budeme začleňovať do jednotlivých učebných osnov predmetu etická výchova, občianska náuka, náboženská výchova, prírodoveda, dejepis, telesná výchova.

### Multikultúrna výchova

Multikultúrna výchova sa dotýka medziľudských vzťahov a jej cieľom je chápanie a akceptácia iných kultúr a rozvoj medziľudskej tolerancie. Začlenili sme ju do jednotlivých učebných osnov predmetu slovenský jazyk a literatúra, dejepis, etická výchova, občianska náuka, geografia, vlastiveda, cudzí jazyk, výtvarná výchova, hudobná výchova, informatická výchova, telesná výchova.

### Mediálna výchova

Mediálna výchova rozvíja schopnosť zaobchádzať s rôznymi druhmi médií, selektívne využívať ich produkty. Začlenili sme ju do jednotlivých učebných osnov predmetov matematika, informatika, slovenský jazyk, etická výchova, cudzí jazyk a občianska náuka.

### Environmentálna výchova

Environmentálna výchova rozvíja spoluprácu pri ochrane a tvorbe životného prostredia, posilňuje zodpovednosť k živým organizmom, k zdravému životnému štýlu, k prírodnému a kultúrnemu dedičstvu. Začlenili sme ju do jednotlivých učebných osnov predmetov biológia, chémia, slovenský jazyk a literatúra, etická výchova, občianska náuka, geografia, dejepis, prírodoveda, matematika, vlastiveda, hudobná výchova, výtvarná výchova, telesná výchova, náboženská výchova.

### Dopravná výchova – výchova k bezpečnosti v cestnej premávke

Dopravná výchova je zameraná na bezpečné správanie sa v rôznych dopravných situáciách, na osvojenie si zásad dopravy, právnych predpisov, technických podmienok dopravy. Začlenili sme ju do jednotlivých učebných osnov predmetov geografia, výtvarná výchova, telesná výchova, etická výchova, vlastiveda, slovenský jazyk a literatúra.

### Regionálna výchova a ľudová kultúra

Regionálna výchova a ľudová kultúra vytvára u žiakov predpoklady na pestovanie a rozvíjanie citu ku krásam svojho regiónu, prírody, staviteľstva, ľudového umenia a spoznávanie kultúrneho dedičstva našich predkov. Je zameraná na to, aby žiaci poznali históriu a kultúru vlastného mesta - rodného kraja. Začlenili sme ju do predmetov slovenský jazyk a literatúra, geografia, dejepis, vlastiveda, hudobná výchova, výtvarná výchova.

### Ochrana života a zdravia

Ochrana života a zdravia je zameraná na ochranu života a zdravia v mimoriadnych situáciách, pri pobyte a pohybe v prírode, na zvládnutie ekologických havárií, dopravných nehôd a živelných pohrôm. Realizujeme ju prostredníctvom učebných predmetov geografia, biológia, chémia, informatická výchova, prírodoveda, hudobná výchova, výtvarná výchova, telesná výchova, náboženská výchova, ako aj samostatne didaktickými hrami a účelovým cvičením - zdravotnou prípravou, civilnou ochranou, pohybom a pobytom v prírode.

Začlenenie prierezových tém s konkrétnymi návrhmi aktivít počas školského roka sa nachádza [**TU**](file:///C:\Users\pcuser\Desktop\SkolVzdelProgram\prierezove%20temy_SZS_Petzvalova_4.docx).

## Systém hodnotenia detí a žiakov

Hodnotenie a klasifikáciu žiakov vykonávame podľa Zákona č. 245/2008 Z. z. o výchove a vzdelávaní (školský zákon). Žiakov 1. stupňa hodnotíme slovne na základe odseku 3) §55. Žiakov 2. stupňa budeme hodnotiť kombináciou klasifikácie a slovného hodnotenia.

Formy hodnotenia:

* Celkové hodnotenie: Celkové hodnotenie sa vykonáva formou slovného hodnotenia v týchto predmetoch: Slovenský jazyk a literatúra, Matematika, Anglický jazyk, Prírodoveda, Vlastiveda, Prvouka, Výtvarná výchova, Telesná výchova, Náboženská výchova, Etická výchova, Informatika, Pracovné vyučovanie, Hudobná výchova.
* Priebežné hodnotenie: Priebežné hodnotenie sa vykonáva formou slovného hodnotenia podľa Zákona č. 245/2008 Z.z. §55 odseku 2 v týchto predmetoch: Slovenský jazyk a literatúra, Matematika, Anglický jazyk, Prírodoveda, Vlastiveda, Prvouka, Výtvarná výchova, Telesná výchova, Náboženská výchova, Etická výchova, Informatika, Pracovné vyučovanie, Hudobná výchova.
* Predmet Ranný kruh sa nehodnotí, škola postupuje podľa Zákona č. 245/2008 Z.z. §55 odseku 12.

Na hodnotenie a klasifikáciu získavame podklady hlavne týmito metódami, formami a prostriedkami:

* pozorovaním žiaka
* sledovaním výkonu žiaka
* pripravenosťou žiaka na vyučovanie
* rôznymi druhmi skúšok (písomné, ústne, praktické, pohybové a didaktické testy)
* analýzou výsledkov činností žiaka
* konzultáciami
* rozhovormi so žiakom aj s rodičom
* povinnými písomnými prácami

Systém hodnotenia žiakov na jednotlivých predmetoch sa nachádza [**TU**](Systém%20hodnotenia%20žiakov.pdf) s [prílohou](Systém%20hodnotenia_%20príloha.pdf) .